af af af af nl af en it it en af en af af en it en nl af fi af en af af af af en nl nl af af en af nl af nl ca af af af ne en en en en en nl en fr af af nl nl ka af nl nl en nl nl en pl nl en nl ro nl nb en nl en nl fr af en fi af fr en fr it nl af nl en en en
Julie 8, 2018 Colene Pretorius Comments 0 Comment
Jy weet, soms is ons lewe so ‘n gejaag na wind! Ons moet daardie deadline by die werk haal. My huis moet netjies kom, my hare moet gekleur word, die kar moet gediens word, die tuin moet versorg word.
Ek was so opgewonde om my kinders vir die vakansie by my ouers te gaan aflaai. Uiteindelik ‘n bietjie rus en vrede in my huis! Maar nou vang ek myself kort-kort sit en wonder wat hulle doen? Verlang hulle darem na my ook? Facebook se memories van twee en drie jaar terug toe die kinders nog so klein en opvreetbaar oulik was help nou ook nie juis nie. In my eensaamheid het ek Rebekah Knight se pragtige Engelse gedig “Slow down Mommy” in Afrikaans gaan oorskryf.
Neem die vakansie ‘n tydjie en waardeer jou kleinding. Die tyd vlieg verby en sonder dat ons dit besef jaag ons verby sulke kosbare oomblikke wat ons nooit weer sal terugkry nie.
Stadig Mamma, daar is geen rede tot haas
Stadig Mamma, waaroor gaan al die geraas?
Stadig Mamma, maak ‘n koppie tee
Stadig Mamma, ek drink saam, net ons twee.
Stadig Mamma, laat ons ‘n entjie stap
Dan skop ons blare in die wind, net vir die grap!
Stadig Mamma, jy lyk vreeslik moeg
Kom lê nog bietjie by my in die oggend so vroeg.
Stadig Mamma, daardie skottelgoed kan wag
Stadig Mamma, laat ons bietjie koek bak, speel en lag
Stadig Mamma, ek weet jy werk jou op
maar somtyds Mamma, is dit lekker as jy net stop.
Sit tog ‘n oomblik by ons
en luister na ons dag
Koester die oomblik Mamma,
want ons kinderdae gaan nie op jou wag!
Deel dit op Twitter(Dit maak in 'n nuwe venster oop)
Deel dit op Facebook(Dit maak in 'n nuwe venster oop)
Deel dit op Google+(Dit maak in 'n nuwe venster oop)
Manne en hul planne
Laat 'n boodskap Kanselleer antwoord
Jou e-posadres sal nie gepubliseer word nie. Verpligte velde word met * aangedui
Stel my in kennis van nuwe kommentaar per e-pos.
Stel my in kennis van nuwe artikels per e-pos.
© 2018 | Proudly Powered by WordPress | Theme: Nisarg